**Informácia pre verejnosť podľa § 16a ods.7 zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“) o začatí konania.**

* Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, úsek štátnej vodnej správy oznamuje verejnosti, že subjekt Národná diaľničná spoločnosť, a. s., Dúbravská cesta 14, 841 04 Bratislava v zastúpení DOPRAVOPROJEKT, a. s., Kominárska 2,4, 823 03 Bratislava požiadal listom č. 202/2019-2910/7596-05 zo dňa 04.01.2019 o vydanie rozhodnutia k navrhovanej činnosti podľa § 16a ods. 1 vodného zákona pre vydanie zmeny Rozhodnutia o umiestnení stavby č. j. SPŽP 3484/2004/TA1-1-Ka zo dňa 30.12.2004 stavby **„*Diaľnica D1 Hubová – Ivachnová, zmena územného rozhodnutia“***. vydaného mestom Ružomberok. Zmena spočíva v zmene trasy diaľnice v úseku cca 1,0 – 5,5 km, vrátane predĺženia tunela Čebrať, z dôvodu náročných geologických pomerov pôvodného trasovania diaľnice v staničení km 2,0 – 4,1. Dňom doručenia žiadosti bolo správne konanie začaté.
* Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, úsek štátnej vodnej správy listom zo dňa 10.01.2019 požiadal Výskumný ústav vodného hospodárstva Bratislava (VÚVH) o vydanie odborného stanoviska k navrhovanej činnosti, či uvažovanou stavbou **„*Diaľnica D1 Hubová – Ivachnová, zmena územného rozhodnutia“*** ide o navrhovanú činnosť podľa § 16 ods. 6 písm. b) vodného zákona a správne konanie rozhodnutím číslo OU-ZA-OSZP2-2019/007392-02/Klz zo dňa 10.01.2019 prerušil. Odborné stanovisko VÚVH bolo doručené dňa 26.04.2019.
* Verejnosť môže doručiť písomné stanovisko orgánu štátnej vodnej správy k projektovej dokumentácii navrhovanej činnosti alebo k odbornému stanovisku do 10 dní od ich zverejnenia na webovom sídle orgánu štátnej vodnej správy a na webovom sídle ministerstva na adresu:

Okresný úrad Žilina

odbor starostlivosti o životné prostredie

oddelenie štátnej správy vôd a vybraných zložiek životného prostredia kraja

Vysokoškolákov 8556/33B, 010 08 Žilina

* Proti rozhodnutiu vydanému podľa § 16a ods. 1 vodného zákona nie je prípustné odvolanie.
* Súčasťou informácie o začatí konania je:
* Projektová dokumentácia stavby DÚR zmena „*Diaľnica D1 Hubová – Ivachnová, zmena územného rozhodnutia“*
* Odborné stanovisko Výskumného ústavu vodného hospodárstva Bratislava (VÚVH) k navrhovanej činnosti